turjo4nis/wikipedia-bn-dump-20250701 huggingface dataset:
প্রাক-কলম্বীয় ইকুয়েডর

প্রাক-কলম্বীয় ইকুয়েডর অগণিত আদিবাসী সংস্কৃতি নিয়ে গড়ে উঠেছিল। হাজার হাজার বছর আগেকার গড়ে উঠা ইনকা সাম্রাজ্যের পূর্বেই তারা তাদের সমৃদ্ধ ও ঐতিহ্যময় সংস্কৃতির বিকাশ ঘটিয়েছেন। উপকূলবর্তী ইকুয়েডরের লাস ভেগাস সংস্কৃতি আমেরিকায় অন্যতম প্রাচীন সংস্কৃতি হিসেবে পরিচিত।  এছাড়াও, ইকুয়েডরীয় সংস্কৃতির শুরুতে প্রশান্ত মহাসাগরীয় উপকূলীয় অঞ্চলে ভালদিভিয়া সংস্কৃতি সুপরিচিত। খ্রিস্টপূর্ব ৩৫০০ সালের প্রাচীন ভালদিভীয় প্রত্নতাত্ত্বিক সংস্কৃতি গুয়ায়াজ প্রদেশের উত্তর উপকূলীয় আধুনিক শহর সান্তা এলেনায় পাওয়া গেছে।

কুইতাস, কারাস ও কানারীয় সংস্কৃতিসহ অনেকগুলো সংস্কৃতি ইকুয়েডরের অন্যান্য অংশে আবির্ভূত হয়েছিল। অন্যান্য বৃহৎ প্রত্নতাত্ত্বিক স্থানের মধ্যে উপকূলবর্তী মানাবি প্রদেশ ও এসমেরাল্দাস এবং মধ্য আন্দীয় উঁচুভূমি টাঙ্গুরাহুয়া ও চিম্বোরাজো প্রদেশ অন্যতম। এ সকল প্রত্নতাত্ত্বিক নিদর্শনের মাধ্যমে নিশ্চিত করা গেছে যে, ইকুয়েডরে ইনকা সাম্রাজ্য গঠনের কমপক্ষে ৪,৫০০ বছর পূর্বেই মানব বসতি গড়ে উঠেছিল।

অরিয়েন্ত (আমাজন বৃষ্টি অঞ্চল)সহ ইকুয়েডরের বৃহৎ অঞ্চল অদ্যাবধি প্রত্নতত্ত্ববিদদের কাছে অজানাই রয়ে গেছে। তবে, সেখানে প্রথম মানব বসতির সম্ভাবনাটুকু প্রতিষ্ঠিত পেয়েছে। পণ্ডিতগণ আমাজন অঞ্চল সম্পর্কে সাম্প্রতিককালে গবেষণা চালিয়ে যাচ্ছেন। কিন্ত গবেষক দলগুলো একটি ছোট্ট এলাকা জরীপ কর্ম শেষ করতে কয়েক বছর লাগিয়ে ফেলছেন। কেননা, এ বনটি বিস্তৃত দূরত্বের অধিকারী ও বেশ ঘন। তবে তাদের বিশ্বাস, নদী তীরবর্তী এলাকায় বিভিন্ন সংস্কৃতির মিশেল ঘটেছে। জামোরা-চিনচিপ প্রদেশে মেয়ো-চিনচিপ সাংস্কৃতিক আন্তঃসম্পর্কীয় স্থাপনার সাম্প্রতিক আবিষ্কারের ফলে এ ধারণা আরও দৃঢ়মূল হয়েছে। 

বর্তমান ইকুয়েডর প্রজাতন্ত্র এ অঞ্চলের কেন্দ্রস্থলে অবস্থিত। সেখানে হাজার হাজার বছর পূর্ব থেকেই বিভিন্ন সভ্যতার সূত্রপাত ঘটেছে। প্রাক-ইনকা যুগে লোকেরা কয়েকটি পরিবারকে একত্রিত করে বসবাস করতো। এরফলে বড় ধরনের উপজাতি গঠন করতে সক্ষম হতো তারা। এসকল উপজাতি দল একে-অপরের সাথে মিত্রতার বন্ধনে আবদ্ধ হতো যা থেকে কিটো কনফেডারেশনের ন্যায় শক্তিশালী সংঘ গড়ে তোলে। কিন্তু তাওয়াতিনসুয়ুর অবিস্মরণীয় ঘটনা কোন সংঘকেই স্থির রাখতে পারেনি।  পঞ্চদশ শতকে ইনকা সভ্যতার দখল খুবই বেদনাদায়ক ও রক্তাক্ত অধ্যায় ছিল। তবে, হুয়াইনা কাপাকের কিটো দখলের পর ইনকাদের প্রশাসন ব্যবস্থায় ব্যাপক উন্নয়ন ঘটে। এরফলে, এ অঞ্চলে ঔপনিবেশিক প্রথা শুরু হয়।

প্রকারভেদ 
প্রাক-কলম্বীয় যুগকে চারটি যুগে বিভক্ত করা যায়:

 প্রাক-সিরামিকশিল্প সময়কাল;
 গঠনমূলক সময়কাল;
 আঞ্চলিক উন্নয়ন সময়কাল এবং
 সম্প্রদায় গঠন ও ইনকাদের আগমন সময়কাল।

প্রাক-সিরামিকশিল্পের সময়কাল 
শেষ বরফ যুগের শেষার্ধ্ব থেকে প্রাক-সিরামিকশিল্পের সময়কালের সূচনা হয়। এ সময়কালটি খ্রিস্টপূর্ব ৪২০০ সাল পর্যন্ত চলমান থাকে। এ যুগে লাস ভেগাস ও ইঙ্গা সংস্কৃতি একচ্ছত্র প্রাধান্য বিস্তার করেছিল।

তথ্যসূত্র

বহিঃসংযোগ

চিত্রমালা 

ইকুয়েডরের পূর্ব-ইতিহাস
ইকুয়েডরের ইতিহাস
প্রাক-কলম্বীয় সংস্কৃতি
ইকুয়েডরের প্রত্নতত্ত্ব
ইকুয়েডরের আদিবাসী জনগোষ্ঠী
আন্দেজের আদিবাসী জনগোষ্ঠী
চেনুয়া

চেনুয়া (বৈজ্ঞানিক নাম: Sisor rabdophorus) () হচ্ছে Sisoridae পরিবারের একটি মাছ। ১৮২২ সালে হ্যামিল্টন এই মাছ শনাক্ত করেন।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বর্ণনা
এই প্রজাতির মাছের দেহ লম্বা এবং লেজটি ক্রমান্বয়ে সরু হয়ে দীর্ঘ সুতার ন্যায় আকার ধারণ করে।  এদের মুখ ছোট এবং অবনত, ঠোঁট পুরু এবং মাংসল; তবে চোয়াল এবং তালুতে কোনো দাঁত থাকে না। এদের ৬ জোড়া স্পর্শী বিদ্যমান। পৃষ্ঠপাখনায় ৬টি পাখনাদণ্ড এবং একটি নরম কাঁটা থাকে। কাঁটাটির সম্মুখ ভাগ করাতের ন্যায় সূক্ষ্ম দাঁতযুক্ত এবং ধারালো। পায়ুপাখনা ছোট এবং ৬টি পাখনাদণ্ড নিয়ে গঠিত।

বিস্তৃতি
ভারত এর গঙ্গা নদীতে ও বাংলাদেশের উত্তরাঞ্চলে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র

বাংলাদেশের মাছ
ভারতের মাছ
স্বাদু পানির মাছ
বেগম (সাপ্তাহিক পত্রিকা)

বেগম বাংলা ভাষায় প্রথম সচিত্র নারী সাপ্তাহিক। সাহিত্য ক্ষেত্রে মেয়েদের এগিয়ে আনার লক্ষ্যে ১৯৪৭ সালের ২০ জুলাই কলকাতা থেকে পত্রিকাটি প্রকাশিত হয়। পরে ১৯৫০ সালে পত্রিকাটির কার্যালয় ঢাকায় স্থানান্তর করা হয়। পত্রিকাটির আলোচ্য বিষয়গুলোর মধ্যে স্থান পায় নারী জাগরণ, কুসংস্কার বিলোপ, গ্রামগঞ্জের নির্যাতিত নারীদের চিত্র, জন্মনিরোধ, পরিবার পরিকল্পনা, প্রত্যন্ত অঞ্চলের মেয়েদের জীবনবোধ থেকে লেখা চিঠি এবং বিভিন্ন মনীষীর বাণী।

ইতিহাস 

পত্রিকাটির প্রতিষ্ঠাতা ছিলেন তৎকালীন সওগাত পত্রিকার সম্পাদক মোহাম্মদ নাসিরউদ্দীন। প্রতিষ্ঠাতা সম্পাদিকা ছিলেন বেগম সুফিয়া কামাল। পরে পত্রিকাটির সম্পাদনা শুরু করেন নূরজাহান বেগম। ‘বেগম’-এর প্রথম সংখ্যা ছাপা হয়েছিল ৫০০ কপি ও এর মূল্য ছিল চার আনা। প্রচ্ছদে ছাপা হয়েছিল নারী অধিকার পথিকৃৎ বেগম রোকেয়ার ছবি।

১৯৪৮ সালে কলকাতায় প্রথম 'ঈদসংখ্যা বেগম' প্রকাশিত হয়। এ সংখ্যায় ৬২ জন নারী লেখকের লেখা ছাপা হয়। এর মূল্য ছিল ২ টাকা। ধর্ম সম্পর্কে মহিলাদের জ্ঞান লাভের জন্য ১৯৪৯ সালে প্রকাশিত হয় বেগম বিশ্বনবী সংখ্যা। এ সংখ্যায় ২৪টি প্রবন্ধ, ৪টি কবিতা, ২টি সচিত্র প্রতিবেদন ছাপা হয়।

১৯৫০ সালে পত্রিকাটিকে ঢাকায় নিয়ে আসা হয়।

১৯৫৪ সালে মার্কিন মহিলা সাংবাদিক, সাহিত্যিক ও সমাজকর্মী মিসেস আইদা আলসেথ ঢাকায় বেগম পত্রিকা অফিস পরিদর্শন করেন।

বর্তমানে বেগম মাসিক ভিত্তিতে প্রকাশিত হয়। বর্তমানে এর দায়িত্বে আছে নূরজাহান বেগমএর জ্যেষ্ঠ কন্যা ফ্লোরা নাসরিন খান।

বেগম ক্লাব
১৯৫৪ সালের ১৫ ডিসেম্বর আনুষ্ঠানিকভাবে 'বেগম ক্লাব' প্রতিষ্ঠিত হয় যার প্রেসিডেন্ট হন বেগম শামসুন নাহার মাহমুদ, সেক্রেটারি হন নূরজাহান বেগম এবং বেগম সুফিয়া কামাল ছিলেন এর অন্যতম উপদেষ্টা। এটি ছিল বাংলাদেশের প্রথম মহিলা ক্লাব। ক্লাবটি ১৯৭০ সালে বন্ধ হয়ে যায়।

ঢাকায় বেগম
ভারতবর্ষ বিভক্ত হবার পরে ১৯৫০ সালে বেগম পত্রিকার অফিস ঢাকায় চলে আসে। এর নতুন ঠিকানা হয় বর্তমান পুরনো ঢাকার পাটুয়াটুলিতে। এখন পর্যন্ত বেগম পত্রিকার কার্যালয় এখানেই আছে।

তথ্যসূত্র

বহিঃসংযোগ 
 বাংলাপিডিয়াতে বেগম

১৯৪৭-এ পশ্চিমবঙ্গে প্রতিষ্ঠিত
বাংলাদেশের সাপ্তাহিক পত্রিকা
সাপ্তাহিকী
নারী অধিকার
ঢাকার গণমাধ্যম
বাংলা ভাষার ম্যাগাজিন
কলকাতার গণমাধ্যম
মাসিক ম্যাগাজিন
সাপ্তাহিক ম্যাগাজিন
নারীদের ম্যাগাজিন
বাংলাদেশের গণমাধ্যম অসম্পূর্ণ
বাংলাদেশের ম্যাগাজিন
বাংলাদেশে নারীদের ইতিহাস
আতাশিন'চি

যা একটি হাস্যরসে পূর্ণ জাপানী মাঙ্গা যার রচয়িতা এইকো কেরা, এটির উপর ভিত্তি করে ২০০২ হতে ২০০৯ সাল পর্যন্ত ধারাবাহিক ভাবে কার্টুন ছবি প্রচারিত হয়। এর কাহিনী তাচিবানা নামক পরিবার এর দৈনন্দিন কার্যকলাপ নিয়ে রচিত। এটি ১৯৯৬ সালের বাঙ্গেই্‌শুনজু মাঙ্গা পুরস্কার জিতে নেয়।

চরিত্র

তাচিবানা পরিবার 
চরিত্র গুলো হল-
 পিতা
 মাতা
 কন্যা (মিকান তাচিবানা)
 পুত্র (ইউজুহিকো তাচিবানা)

পরবর্তী অন্তর্ভুক্তি 
  by Mikan (Fumiko Orikasa)
  by Mother (Kumiko Watanabe)

তথ্যসূত্র

বহিঃসংযোগ 
 Official homepage (TV Asahi)
 Official homepage (Shin'ei Animation)

অ্যানিমে
মাঙ্গা ধারাবাহিক
মাঙ্গা
অ্যানিমে ধারাবাহিক
২০১৫-এ অভিষিক্ত অ্যানিমে টেলিভিশন ধারাবাহিক
জাপানি অ্যানিমেটেড চলচ্চিত্র
মাঙ্গা ভিত্তিক অ্যানিমে ধারাবাহিক
হাস্যরসাত্মক অ্যানিমে ও মাঙ্গা
সেইনেন মাঙ্গা
বিশ্ব বাণিজ্য কেন্দ্র, কলকাতা

বিশ্ব বাণিজ্য কেন্দ্র, কলকাতা ভারতের পশ্চিমবঙ্গের রাজধানী কলকাতার বিধাননগর উপশহরে নির্মাণাধীন বাণিজ্যিক ভবন। ভবনটিতে একাধিক অট্টালিকা থাকবে এবং নির্মাণ শেষ হওয়ার পর এটি ভারতের সর্বোচ্চ বিশ্ব বাণিজ্য কেন্দ্রের তালিকায় স্থান পাবে। এর অবস্থান নেতাজি সুভাষচন্দ্র বসু আন্তর্জাতিক বিমানবন্দরের কাছে অবস্থিত হবে।

কিছু সূত্রের মতে, মুম্বইয়ের শিল্প তালুক বৈঠকে ধুত গোষ্ঠী পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের কাছে কলকাতায় অনুরূপ বিশ্ব বাণিজ্য কেন্দ্র গড়ে তোলার প্রস্তাব দিয়েছিল।

ইতিহাস

১৯৯০ প্রস্তাব
১৯৯০ সালের কলকাতার বিশ্ব বাণিজ্য কেন্দ্রের প্রস্তাবে পূর্ব কলকাতায়  জমিতে কর্পোরেট কার্যালয়, আবাসন এলাকা, বাজারকেন্দ্র ও গল্ফ কোর্স। কিন্তু এই প্রস্তাব বাস্তবায়িত হতে পারিনি কারণ এর ফলে পূর্ব কলকাতা জলাভূমি বুজে যাবে, যা আদালতের নির্দেশ অনুযায়ী সংরক্ষিত।

২০১৩ প্রস্তাব
২০১৩ সালে পশ্চিমবঙ্গের মুখ্যমন্ত্রী কলকাতায় এক বিশ্ব বাণিজ্য কেন্দ্র স্থাপিত করার প্রতি আগ্রহ প্রকাশ করেছিলেন। এর জন্য পবন ধুত, ধুত গোষ্ঠীর পরিচালক, কলকাতায় বিশ্ব বাণিজ্য কেন্দ্র সঙ্ঘের সিইও এরিক ডালসহ বিভিন্ন মন্ত্রী ও সরকারি কর্মচারীদের আমন্ত্রিত করেছিলেন।

২০২৩ প্রস্তাব
২০২৩ সালে মার্লিন গোষ্ঠী কলকাতায়  বিশ্ব বাণিজ্য কেন্দ্র গড়ে তোলার জন্য বিশ্ব বাণিজ্য কেন্দ্র সঙ্ঘের সঙ্গে অংশীদারি করার কথা ঘোষণা করেছিল। বিশ্ব বাণিজ্য কেন্দ্র সঙ্ঘের এশিয়া প্যাসিফিক সহসভাপতি স্কট ওয়াং এবং মার্লিন গোষ্ঠীর সভাপতি সুশীল মোহতা প্রকল্পের লাইসেন্স এগ্রিমেন্টের সইসাবুদ করেছিলেন। প্রকল্পটিকে বাস্তবায়িত করার জন্য কোম্পানি প্রায়  টাকার বিনিয়োগের প্রস্তাব করেছিল।

তথ্যসূত্র 

ভারতের ওয়ার্ল্ড ট্রেড সেন্টার
বিধাননগর
কলকাতার ভবন ও স্থাপনা
কলকাতার অর্থনীতি
ভারতের প্রস্তাবিত গগনচুম্বী অট্টালিকা
অলিম্পিকে টোঙ্গা

টোঙ্গা মোট সাতটি গ্রীষ্মকালীন ও একটি শীতকালীন অলিম্পিক গেমসে অংশগ্রহণ করেছে। একমাত্র টোঙ্গা সবচেয়ে ছোট স্বাধীন দেশ গ্রীষ্মকালীন অলিম্পিক গেমসে পদক জিতার গৌরব অর্জন করেছে। টোঙ্গা প্রথম অলিম্পিক গেমসে অংশগ্রহণ করেছিল ১৯৮৪ সালে এবং প্রথম ও একমাত্র পদক জিতে ১৯৯৬ সালে।

পদক তালিকা

গেমস অনুযায়ী পদক

ক্রীড়া অনুযায়ী পদক

পদক বিজয়ী

আরও দেখুন 
 প্যারালিম্পিকে টোঙ্গা

বহিঃসংযোগ 
 
 
 
 

 
টোঙ্গায় ক্রীড়া
কিম কার্দাশিয়ান

কিম্বার্লি "কিম" কার্দাশিয়ান ওয়েস্ট (née কিম্বার্লি নোয়েল কার্দাশিয়ান; ২১অক্টোবর, ১৯৮০) একজন মার্কিন রিয়েলিটি টেলিভিশন ব্যক্তিত্ব, অভিনেত্রী, সমাজকর্মী, ব্যবসায়ী মহিলা এবং মডেল। তিনি লস এন্জেলেসে জন্মগ্রহণ করেন এবং সেখানেই বেড়ে ওঠেন। প্যারিস হিলটন এর সঙ্গে বন্ধুত্বের মাধ্যমে তিনি মিডিয়ার নজরে আসেন, কিন্তু ২০০৩-এ তারঁ সাবেক সঙ্গী রে জে এর সঙ্গে একটি যৌনকর্মের ভিডিওর মাধ্যমে তিনি আরো আলোচনায় আসেন, যেটি ২০০৭ এ ফাস হয়েছিলো। এ বছরের পরেই তিনি এবং তারঁ পরিবার আপাতবাস্তব টেলিভিশন অনুষ্ঠান কিপিং আপ উইথ দ্য কার্দাশিয়ানস আয়োজন করছেন।

কিপিং আপ এর সাফল্যের পরে তিনি আসেন কোর্টনি এন্ড কিম টেইক নিউইর্য়ক এবং কোর্টনি এন্ড কিম টেইক মায়ামিতে। কার্দাশিয়ানের সঙ্গী র‍্যাপার কানইয়ে ওয়েস্ট এর সঙ্গে ২০১৪ এ সম্পর্ক থাকায় সে বছর তারা বিবাহ বন্ধনে আবদ্ধ হন। এই ঘটনাটি সে বছর ব্যাপক হারে আলোচিত হয়েছিলো। সাম্প্রতিক বছরগুলোতে নিজের পরিচয়ে কিছু ব্যবসা পরিচালনা করে চলেছেন। যেমন:- মোবাইল গেইম, মেক-আপ পণ্য,  এবং ২০১৫ এ ছবির বই সেলফিস। সবোর্চ্চ বেতন প্রাপ্ত টেলিভিশন রিয়েলিটি ব্যক্তিত্বের মধ্যে তিনি সবার উপরে উঠে আসেন,তার মোট আয় US$৫৩  মিলিয়ন।.

চলচ্চিত্র তালিকা

অভিনেত্রী হিসেবে

আরো পড়ুন

টীকা
A  Jenner changed her name to Caitlyn due to gender transition in 2015.
B  Shared with Kourtney, Khloe, Rob and Kris
C  Shared with Kourtney, Khloe, Rob and Kris
D  Shared with Kourtney, Khloe, Rob and Kris
E  With Kourtney, Khloe, Rob, Kris, Kendall, Kylie and Caitlyn (then Bruce)

তথ্যসূত্র

বহিঃসংযোগ

 
 

কিম কার্দাশিয়ান
জীবিত ব্যক্তি
১৯৮০-এ জন্ম
মার্কিন ব্লগার
মার্কিন নারী মডেল
মার্কিন খ্রিস্টান
মার্কিন চলচ্চিত্র অভিনেত্রী
২১শ শতাব্দীর মার্কিন গায়িকা
লস অ্যাঞ্জেলেসের অভিনেত্রী
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেত্রী
ওলন্দাজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২১শ শতাব্দীর মার্কিন নারী ব্যবসায়ী
মার্কিন ভিডিও গেম অভিনেত্রী
লস অ্যাঞ্জেলেসের মডেল
মার্কিন শতকোটিপতি
মার্কিন বেশভূষাশৈলী নকশাবিদ
মার্কিন টেলিভিশন অভিনেত্রী
মার্কিন নারী প্রধান নির্বাহী
ক্যালিফোর্নিয়ার নারী মডেল
মার্কিন আপাতবাস্তব টেলিভিশন অনুষ্ঠানে অংশগ্রহণকারী
২১শ শতাব্দীর মার্কিন ব্যবসায়ী
মার্কিন নারী বেশভূষাশৈলী নকশাবিদ
নারী শতকোটিপতি
ক্যালিফোর্নিয়ার ডেমোক্র্যাট
আপাতবাস্তব টেলিভিশন
আপাতবাস্তব টেলিভিশন অনুষ্ঠানের অংশগ্রহণকারী
রায়পুর ইউনিয়ন, জীবননগর

রায়পুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।

অবস্থান 
পূর্বে ও দক্ষিণে ঝিনাইদহের কোটচাঁদপুর উপজেলা ও মহেশপুর উপজেলা, পশ্চিম ও উত্তরে হাসাদহ ইউনিয়ন ও আন্দুলবাড়িয়া ইউনিয়ন অবস্থিত। এ ইউনিয়ন উপজেলা সদর হতে ১৪ কিমি দূরে অবস্থিত।

ইতিহাস 
ব্রিটিশ আমলে এটি রায়পুর ইউনিয়ন বোর্ড নামে ও পাকিস্তান আমলে কাউন্সিল নামে পরিচিত ছিল। বাংলাদেশ স্বাধীন হওয়ার পর ইউনিয়ন বিলুপ্ত হয়। আবার ২০১৩ সালে পুরাতন বাঁকা ইউনিয়ন ভেঙ্গে সম্পূর্ণ ইউনিয়নের মর্যাদা লাভ করে।

প্রশাসনিক কাঠামো 
এ ইউনিয়ন একটি মৌজা, ৮টি গ্রাম নিয়ে গঠিত যা ৯টি প্রশাসনিক ওয়ার্ডে বিভক্ত।

গ্রামসমুহ হল:-
নতুন চাকলা
বালিহুদা
রায়পুর
মারুফদহ 
পুরাতন চাকলা
বাড়ান্দি
কৃষ্ণপুর

শিক্ষাব্যবস্থা 
রায়পুর ইউনিয়নের গড় শিক্ষার হার ৯৫℅। এখানে ১টি মাধ্যমিক বিদ্যালয়, ১টি মাদ্রাসা, ৭টি প্রাথমিক বিদ্যালয় আছে।

গুরুত্বপূর্ণ শিক্ষা প্রতিষ্ঠান সমুহ-
নিধিকুন্ডু বাড়ান্দি দাখিল মাদ্রাসা।
রায়পুর মাধ্যমিক বিদ্যালয়।

দর্শনীয় স্থান 
কালাদুয়া (রায়পুর)
জয়দিয়া বাওড় ( একাংশ)
জয়দিয়া বাওড়ের দক্ষিণে বেলেমাঠ (কৃষ্ণপুর গ্রাম) এবং নীলকুঠির স্থান।
ভৈরব নদী (নতুন চাকলা)
মারুফদহ বাওড়
মারুফদহ বাটলেদুয়া ও মারুফ শাহ (রহ.)-এর মাজার।

অর্থনীতিক অবস্থা 
এ ইউনিয়নের অর্থনীতি মূলত কৃষি নির্ভর। এখানে ধান, পাট, বাদাম, পেয়ারা, আলু, ভুট্টাসহ বিভিন্ন ধরনের ফল উৎপাদিত হয়।

নদনদী 
একমাত্র নদী ভৈরব।  যা মারুফদহ গ্রামের পাশ দিয়ে এবং নতুন চাকলা ও বালিহুদা গ্রামের মধ্যদিয়ে প্রবাহিত হয়েছে।

উল্লেখযোগ্য ব্যক্তি

তথ্যসূত্র

বহিঃসংযোগ 
রায়পুর ইউনিয়ন তথ্যক্ষেত্র 

জীবননগর উপজেলার ইউনিয়ন
খুলনা বিভাগের ইউনিয়ন
চুয়াডাঙ্গা জেলার ইউনিয়ন
খালেদা একরাম

অধ্যাপক খালেদা একরাম (জন্ম: ৬ আগস্ট, ১৯৫০; মৃত্যু: ২৪ মে, ২০১৬) বাংলাদেশ প্রকৌশল বিশ্ববিদ্যালয়ের প্রথম নারী উপাচার্য। অধ্যাপক খালেদা একরাম বাংলাদেশের কোনো পাবলিক বিশ্ববিদ্যালয়ের দায়িত্ব পাওয়া দ্বিতীয় নারী উপাচার্য আর বুয়েটে প্রথম নারী উপাচার্য ছিলেন।

প্রাথমিক জীবন
১৯৫০ সালের ৬ অগাস্ট ঢাকায় জন্ম নেওয়া খালেদা ইকরামের বাড়ি বগুড়ায়। তবে তার জন্ম ঢাকায়। ঢাকাতেই বড় হয়েছেন তিনি। ১৯৭৪ সালে বুয়েট থেকে স্থাপত্যে ডিগ্রি নেওয়ার পর ১৯৮০ সালে ইউনিভার্সিটি অব হাওয়াই থেকে নগর পরিকল্পনা বিষয়ে স্নাতকোত্তর ডিগ্রি নেন।

কর্মজীবন
অধ্যাপক খালেদা একরাম বুয়েটের স্থাপত্য বিভাগের অধ্যাপক ছিলেন। ৪০ বছরের বেশি সময় ধরে শিক্ষকতা করেছেন তিনি। ২০১৪ সালের সেপ্টেম্বরে চার বছরের জন্য বুয়েটের উপাচার্য হিসেবে নিয়োগ পান খালেদা একরাম।

পুরস্কার
 অনন্যা শীর্ষ দশ পুরস্কার

মৃত্যু
মে মাসের মাঝামাঝি সময়ে চিকিৎসার জন্য খালেদা একরামকে ব্যাংককে নেওয়া হয়। পরে অবস্থার অবনতি হলে তাকে লাইফ সাপোর্টে রাখা হয়। ২৪ মে ২০১৬ সোমবার দিবাগত রাতে ব্যাংককের একটি হাসপাতালে চিকিৎসাধীন অবস্থায় শেষনিশ্বাস ত্যাগ করেন খালেদা একরাম। তার বয়স হয়েছিল ৬৫ বছর।

তথ্যসূত্র

বহিঃসংযোগ

১৯৫০-এ জন্ম
২০১৬-এ মৃত্যু
নারী ব্যক্তিত্ব
বাংলাদেশী নারী স্থপতি
বগুড়া জেলার ব্যক্তি
বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
অনন্যা শীর্ষ দশ পুরস্কার বিজয়ী
বাংলাদেশ প্রকৌশল বিশ্ববিদ্যালয়ের উপাচার্য
বাংলাদেশী নারী শিক্ষায়তনিক ব্যক্তি
বাংলাদেশ প্রকৌশল বিশ্ববিদ্যালয়ের শিক্ষক
বনানী কবরস্থানে সমাধিস্থ
বাংলাদেশী শিক্ষায়তনিক প্রশাসক
আইসক্রিম (চলচ্চিত্র)

আইসক্রিম ত্রিভুজ প্রেমের হাসি-কান্নাকে উপজীব্য করে নির্মিত বাংলাদেশী চলচ্চিত্র। এর কাহিনি, চিত্রনাট্য, সংলাপ ও পরিচালনায় ছিলেন রেদওয়ান রনি। এটি প্রযোজনা করেছে পিং-পং এন্টারটেইনমেন্ট, পপকর্ন ফিল্মস এবং টপ অব মাইন্ড। এতে অভিনয় করেছেন উদয়, তুষি, রাজ, এটিএম শামসুজ্জামান, ওমর সানী, নাদিয়া খানম, দিতি ও সায়েম সাদাত। চলচ্চিত্রটির মাধ্যমে মিনার রহমান নেপথ্য কণ্ঠশিল্পী হিসেবে যাত্রা শুরু করেছিলেন।

কাহিনি সংক্ষেপ 
একটি ত্রিভুজ ভালোবাসার গল্প এতে তুলে ধরা হয়েছে। "ভালোবাসা যে যত্নে রাখতে হয়, ভালোবাসাকে ভালো বাসতে হয়" এই প্রতিপাদ্যের ওপর ভিত্তি করেই গড়ে উঠেছে এর মুল কাহিনি।

শ্রেষ্ঠাংশে 
 শরিফুল রাজ
 কুমার উদয়
 নাজিফা তুষি
 ওমর সানী
 দিতি
 এটিএম শামসুজ্জামান

দৃশ্যায়ন 
সম্পূর্ণ ছবিটির দৃশ্যায়ন বাংলাদেশেই করা হয়। ২০১৪ সালের ৫ এপ্রিল সেন্টমার্টিনে দৃশ্যধারণ দিয়ে শুরু এর দৃশ্যায়নের কাজ। পরবর্তিতে ঢাকার অদূরে সাভারসহ দেশের বিভিন্ন জায়গায় ছবিটির দৃশ্যায়নের কাজ হয়।

তথ্যসূত্র 

২০১৬-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
২০১৬-এর প্রণয়ধর্মী নাট্য চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
অলিম্পিকে ত্রিনিদাদ ও টোবাগো

ত্রিনিদাদ ও টোবাগো প্রথম অলিম্পিক গেমসে অংশগ্রহণ করে ১৯৪৮ গ্রীষ্মকালীন অলিম্পিকে। অভিষেকের পর ত্রিনিদাদ ১৪টি গ্রীষ্মকালীন ও ৩টি শীতকালীন অলিম্পিক গেমসে অংশগ্রহণ করেছে। শীতকালীন অলিম্পিক গেমসে অভিষেক হয় ১৯৯৪ সালে।

ত্রিনিদাদের ক্রীড়াবিদগণ ২টি স্বর্ণ সহ মোট ১৮টি পদক জিতেছে। প্রথম পদক জিতে ১৯৪৮ গেমসে ভারোত্তোলনে।

পদক তালিকা

গেমস অনুযায়ী পদক

ক্রীড়া অনুযায়ী পদক

আরও দেখুন 
 প্যারালিম্পিকে ত্রিনিদাদ ও টোবাগো

বহিঃসংযোগ 
 
 
 
 
 Trinidad and Tobago National Olympic Committee
 "Trinidad and Tobago at the Olympics", Trinidad and Tobago government
শঙ্খনীল কারাগার (চলচ্চিত্র)

শঙ্খনীল কারাগার ১৯৯২ সালে মুক্তিপ্রাপ্ত বাংলাদেশী বাংলা ভাষার পারিবারিক নাট্যধর্মী চলচ্চিত্র। বাংলাদেশী সাহিত্যিক হুমায়ূন আহমেদের উপন্যাস শঙ্খনীল কারাগার অবলম্বনে চলচ্চিত্রটি পরিচালনা করেছেন মুস্তাফিজুর রহমান। মধ্যবিত্ত সমাজের গল্প নিয়ে নির্মিত এই চলচ্চিত্রে অভিনয় করেছেন ডলি জহুর, আসাদুজ্জামান নূর, সুবর্ণা মুস্তাফা, চম্পা। চলচ্চিত্রটি শ্রেষ্ঠ চলচ্চিত্রসহ চারটি বিভাগে জাতীয় চলচ্চিত্র পুরস্কার অর্জন করে।

কাহিনী সংক্ষেপ 
রাবেয়া মধ্যবিত্ত দম্পতি মতিন উদ্দিন ও শিরিনের মেয়ে। গায়ের রং কালো হওয়ায় তার জন্য ভালো পাত্র পাওয়া যায় না। অপরদিকে মধ্যবিত্ত পরিবারে চলছে অভাব অনটন। ছোট ভাই খোকা চাকরির অন্বেষণে ঘুরছে। ছোটবোন রুনুর জন্য ভাল বিয়ের প্রস্তাব আসে। এভাবে নানা ধরনের টানাপোড়েন আর সংগ্রামের মধ্য দিয়ে এগিয়ে যেতে হয় পরিবারটিকে।

শ্রেষ্ঠাংশে 
 ডলি জহুর - রাবেয়া
 আসাদুজ্জামান নূর - খোকা
 সুবর্ণা মুস্তাফা - রুনু
 চম্পা
 মমতাজউদ্দিন আহমেদ - মতিন উদ্দিন
 নাজমা আনোয়ার - শিরিন
 মিনু রহমান - ছোট খালা
 সৈয়দ হাসান ইমাম - ছোট খালু
 আবুল হায়াত
 মাসুদ আলি খান - মতিনের বস
 কাজী মেহফুজুল হক - ডাক্তার
 রওশন জামিল 
 আজিজুল হাকিম - মজনু
 অপি করিম - ছোট রুনু

বিশেষ দৃশ্যে
জাফর ইকবাল

সঙ্গীত 
শঙ্খনীল কারাগার চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, ও শাম্মী আখতার।

পুরস্কার 
জাতীয় চলচ্চিত্র পুরস্কার
 শ্রেষ্ঠ চলচ্চিত্র 
 শ্রেষ্ঠ অভিনেত্রী - ডলি জহুর
 শ্রেষ্ঠ কাহিনীকার - হুমায়ূন আহমেদ
 শ্রেষ্ঠ শব্দগ্রাহক - এম এ মাজিদ

তথ্যসূত্র

বহিঃসংযোগ 
 
 

১৯৯২-এর চলচ্চিত্র
১৯৯০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলাদেশী উপন্যাস অবলম্বনে চলচ্চিত্র
বাংলাদেশে ধারণকৃত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
হুমায়ূন আহমেদের সৃষ্টিকর্ম অবলম্বনে চলচ্চিত্র
১৯৯০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী যুদ্ধভিত্তিক নাট্য চলচ্চিত্র
সর্বানন্দ সোনোয়াল

সর্বানন্দ সোনোয়াল (; ) অসমের প্রাক্তন মুখ্যমন্ত্রী ও ভারতীয় জনতা পার্টির নেতা।  ২০১৬ সনের অসম বিধানসভা নির্বাচনে ভারতীয় জনতা পার্টি বিপুল সংখ্যক ভোটে জয়ী হয় ও  সর্বানন্দ সোনোয়াল অসমের  মুখ্যমন্ত্রীর পদ গ্রহণ করেন।

তিনি ২০১৬সনের ২৪মে তারিখে গুয়াহাটিতে মুখ্যমন্ত্রী পদের শপথ গ্রহণ করেন। তিনি সারা আসাম ছাত্র সংগঠনের প্রাক্তন সভাপতি ছিলেন।

জন্ম
অসমের ডিব্রুগড়ে সর্বানন্দ সোনোয়াল জন্মগ্রহণ করেন।  তার পিতার নাম জিবেশ্বর সোনোয়াল ও মাতার নাম দিনেশ্বরী সোনোয়াল।

তথ্যসূত্র

১৯৬১-এ জন্ম
জীবিত ব্যক্তি
আসামের মুখ্যমন্ত্রী
আসামের ভারতীয় জনতা পার্টির রাজনীতিবিদ
গুয়াহাটি বিশ্ববিদ্যালয়ের প্রাক্তন শিক্ষার্থী
ডিব্রুগড় বিশ্ববিদ্যালয়ের প্রাক্তন শিক্ষার্থী
চতুর্দশ লোকসভার সদস্য
অসম গণপরিষদের রাজনীতিবিদ
ষোড়শ লোকসভার সদস্য
ডিব্রুগড় জেলার ব্যক্তি
আসামের লোকসভা সদস্য
আসাম বিধানসভার সদস্য ২০০১-২০০৬
আসাম বিধানসভার সদস্য ২০১৬-২০২১
ভারতীয় জনতা পার্টির মুখ্যমন্ত্রী
অসমীয়া ব্যক্তি
নরেন্দ্র মোদীর মন্ত্রিসভা
আসাম বিধানসভার সদস্য ২০২১-২০২৬
অষ্টাদশ লোকসভার সদস্য
ত্রিবন্ধন

রসায়নশাস্ত্রে ত্রিবন্ধন হল এক ধরনের রাসায়নিক বন্ধন যেখানে দুটি পরমাণু ৬টি বন্ধন ইলেকট্রনের মাধ্যমে যুক্ত হয়। সাধারণ সমযোজী বন্ধনে দুটি পরমাণু দুটি ইলেকট্রন ভাগাভাগি করে বন্ধন গঠন করে থাকে। ত্রিবন্ধনের সবচেয়ে বেশি উদাহরণ খুঁজে পাওয়া যাবে কার্বন পরমাণু দ্বারা গঠিত যৌগে, যেমন অ্যালকাইন। এছাড়া সায়ানাইড ও আইসোসায়ানাইড কার্যকরী মূলকবিশিষ্ট যৌগেও ত্রিবন্ধন বিদ্যমান। কিছু দ্বিপরমাণুক অণু, যেমন ডাইনাইট্রোজেন এবং কার্বন মনোক্সাইড প্রভৃতি যৌগেও ত্রিবন্ধন দেখা যায়। গাঠনিক সংকেতে দুটি পরমাণুর মধ্যকার ত্রিবন্ধনকে তিনটি সমান্তরাল রেখা (≡) আকারে দেখানো হয়।

ত্রিবন্ধন, দ্বিবন্ধন অপেক্ষা অধিকতর শক্তিশালী, তাই তাদের বন্ধন দৈর্ঘ্যও ছোট। উদাহরণস্বরূপ ইথাইন (HC≡CH) এর অণুতে কার্বন-কার্বন বন্ধন দূরত্ব ১২০ পিকোমিটার হলেও ইথিন (H2C=CH2) অণুর বন্ধন দূরত্ব ১৩৩ পিকোমিটার, অর্থাৎ ইথিন অপেক্ষা ছোট। এই বন্ধনধারীদের বন্ধনীক্রম তিন।

বন্ধন গঠন 
অরবিটালের সংকরায়ণ দ্বারা এই প্রকৃতির বন্ধন ব্যাখ্যা করা যায়। অ্যাসিটিলিন বা ইথাইনের ক্ষেত্রে প্রতিটা কার্বন পরমাণু তার যোজ্যতাস্তরের একটি s ও একটি p অরবিটাল পরস্পর পরস্পরের সাথে অধিক্রমণ করে দুটি সমশক্তিসম্পন্ন sp সংকরায়িত অরবিটাল গঠন করে। অর্থাৎ ইথাইনের ক্ষেত্রে দুটি sp অরবিটাল এবং দুটি p অরবিটাল (py ও pz) থাকে। এই p অরবিটালদ্বয় পরস্পরের সাথে ১৮০° কোণে অবস্থান করে। এমতাবস্থায় বন্ধন গঠনের জন্য প্রতিটা কার্বনের sp অরবিটাল পরস্পরের সাথে অধিক্রমিত হয়ে sp-sp σ-বন্ধন গঠন করে। অসংকরিত py ও pz অরবিটালদ্বয়ের প্রত্যেকের লোব দুটি সমতলের উপরে ও নিচে পরস্পর সমান্তরালভাবে অবস্থান করে ফলে একটির py এর সাথে অপরটির py এবং একটির pz এর সাথে অপরটির pz অরবিটালের π-বন্ধন গঠন করে। শেষমেষ একটি σ ও দুটি π-বন্ধন গঠিত হওয়ার মাধ্যমে কার্বন কার্বন ত্রিবন্ধন গঠিত হয়।

বাঁকা বন্ধন মডেল অনুযায়ী, তিনটি sp3 লোবের অধিক্রমণও ত্রিবন্ধন গঠন করতে পারে, যেখানে পাই (π) বন্ধনের কোনো প্রয়োজন হয় না।

আরও দেখুন
 সমযোজী একবন্ধন
 সমযোজী দ্বিবন্ধন

তথ্যসূত্র 

রাসায়নিক বন্ধন
ডর্টমুন্ড

ডর্টমুন্ড (;  ; ) হচ্ছে নর্ডরাইন-ভেস্টফালেন রাজ্যের একটি  স্বাধীন শহর।  শহরটি এ রাজ্যের মধ্যে অবস্থিত এবং এটিকে প্রশাসনিক,বাণিজ্যিক এবং সাংস্কৃতিক এলাকা হিসেবে বিবেচনা করা হয়। জনসংখ্যার দিকক থেকে এটি জার্মানির ৮ম বৃহত্তম শহর। জনসংখ্যা ও আয়তনের হিসেবে এটিকে বড় শহর হিসেবে বিবেচনা করা হয়। 
এটি  ৮৮২ সালে প্রতিষ্ঠিত হয়। ১৩-১৪ শতকের মাঝামাঝিতে এটি রাইনের প্রধান শহর ছিলো।  ১৯৭০ এর সময়ে এটি ছিল জার্মানির সবচেয়ে গুরুত্বপূর্ণ কয়লা,লৌহ এবং বিয়ার এর ক্ষেত্র।

কয়লা এবং লৌহ শিল্পের উন্নয়নের পর থেকে এখানে জনসংখ্যা বাড়তে থাকে পরবর্তীতে এ শিল্পের জায়গায় স্থান পায় বায়োমেডিকেল প্রযুক্তি, মাইক্রো সিস্টেম প্রযুক্তি এবং সেবা শিল্প। ২০০৯ এ এই শহরটি 'নোড শহর'নামে খ্যাতি পায়। 

ডর্টমুন্ড জার্মানির বিখ্যাত সংস্কৃতিপূর্ন এবং শিক্ষা এলাকা।  টেকনিক্যাল ইন্সটিটিউট অব ডর্টমুন্ড  এখানের একটি বিখ্যাত শিক্ষা প্রতিষ্ঠান। এখানে জার্মানির বিখ্যাত অনেক জাদুঘর রয়েছে।  অস্টওয়াল জাদুঘর ডর্টমুন্ডেরর বিখ্যাত একটি জাদুঘর।এখানের প্রাকৃতিক সৌন্দর্য বৈচিত্র্যপূর্ণ। অধিকাংশ এলাকায় মননোরম উদ্যান, জলজপথ, সবুজ ভূমি ইত্যাদি রয়েছে।

ইতিহাস

অবস্থান
ডর্টমুন্ড একটি স্বাধীন এলাকা এবং এটি রুহর এর বড় শহর। এমনকি এটি ইউরোপের বড় পৌর শহর গুলোর মধ্যে ও অন্যতম।

জলবায়ু
ডর্টমুন্ড জলবায়ু এলাকায় অবস্থিত। শীতে অপেক্ষাজনক বেশি ঠান্ডা, গ্রীষ্মে বেশি গরম নয়। বার্ষিক তাপমাত্রা   এর মধ্যে অবস্থান করে। বার্ষিক বৃষ্টিপাতের পরিমাণ ।

জনসংখ্যা

শিল্পায়নের যুগে এখানে কয়লা ও লৌহ শিল্পের বিস্তারের কারণে জনসংখ্যা দ্রুত বাড়তে থাকে।

তথ্যসূত্র

বহিঃসংযোগ

 
 Official website

ডর্টমুন্ড
স্বাধীন শহর
দ্বিতীয় বিশ্বযুদ্ধ
জার্মানির নগর
৮৮২-তে প্রতিষ্ঠিত
ইউরোপের শহর
৮৮২-এ প্রতিষ্ঠিত
অলিম্পিকে উরুগুয়ে

উরুগুয়ে প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেকে প্রতিটি গ্রীষ্মকালীন অলিম্পিক গেমসে অংশগ্রহণ করে আসছে শুধুমাত্র ১৯৮০ গেমস ছাড়া, যাতে তারা যুক্তরাষ্ট্রের নেতৃত্বে বয়কট করেছিল। শীতকালীন অলিম্পিক গেমসে ১৯৯৮ সালে অভিষেক হলেও পরে আর কোন শীতকালীন গেমসে অংশগ্রহণ করেনি।

উরুগুয়ের ক্রীড়াবিদগণ ২টি স্বর্ণ সহ মোট ১০টি পদক জিতেছে। প্রথম পদক জিতে ১৯২৪ সালে ফুটবলে।

উরুগুয়ের জাতীয় অলিম্পিক কমিটি ১৯২৩ সালে গঠিত হয় এবং একই বছরে আন্তর্জাতিক অলিম্পিক কমিটির স্বীকৃতি পায়।

পদক তালিকা

গ্রীষ্মকালীন গেমস অনুযায়ী পদক

ক্রীড়া অনুযায়ী পদক

আরও দেখুন 
 প্যারালিম্পিকে উরুগুয়ে

বহিঃসংযোগ